[Ease Park ถ.รามอินทรา]

ได้ voucher ของร้านนี้จากวงใน มูลค่า 200฿ จำนวน 2 ใบ ก็ขอขอบคุณทางร้านและวงในมา ณ ที่นี้ด้วยค่ะ

วันที่ไปทาน ทางร้านมีข้อจำกัดว่าให้ใช้ voucher ได้แค่ครั้งละใบ ทั้งๆ ที่ใน voucher ก็ไม่ได้กำหนดไว้ ไม่ว่าเราจะถามยังไง ทางร้านก็ยืนยันหนักแน่นว่าให้ใช้ voucher ได้แค่ใบเดียวเท่านั้น ไม่มีข้อยกเว้น

แต่ปรากฏว่าเห็นท่านอื่นๆ ที่มาทานทีหลังและใช้ voucher ทางร้านมีการอนุโลมให้ใช้ voucher ได้พร้อมกันทั้งสองใบ ซึ่งมีทั้งการแยกบิลให้ และมีการให้ใช้ทั้งสอง voucher ในบิลเดียวกัน เมื่อได้เห็นการเลือกปฏิบัติของทางร้านแบบนี้ก็ค่อนข้างไม่ประทับใจค่ะ ซึ่ง voucher อีกใบนึงของทางร้านที่เรายังมีอยู่และยังไม่หมดอายุ เราก็ไม่ขอกลับไปใช้ค่ะ และคงไม่กลับไปรับประทานอาหารที่ร้านนี้อีก

ข้อดีของร้านนี้คือเมนูค่อนข้างเยอะค่ะ เมนูส้มตำเยอะมากๆ อาหารก็รสชาติใช้ได้นะคะ ลองตำข้าวโพด ต้มแซ่บกระดูกอ่อน และลาบปลาดอรี่ ก็รสชาติใช้ได้ทั้งสามรายการค่ะ